Publication: Magyar Közlöny
Issue: MK-2001-16 (Year: 2001, Number: 16)
Era: 1990-2004
Section: évi XLIII. törvénynek és a Nemzeti Kegyeleti Bizottság szervezetéről és feladatairól szóló 146/1999. (X. 1.) Korm. rendeletnek megfelelően az alábbi feladatokat látja el:
Paragraph Index: 989

2. A Bizottság működéséért az elnök felelős. A Bizottságot az elnök, távollétében az elnök által előzetesen, írásban meghatalmazott elnökhelyettes képviseli. 3.1. A Bizottság ülését az elnök hívja össze, a meghívón közölni kell a tárgyalandó napirendet és az ülés időpontját. A meghívót az ülés előtt legalább 5 nappal kézbesíteni kell. A Bizottság 4 tagjának indokolt, írásbeli kérelmére az elnök köteles összehívni a Bizottság ülését. 3.2. Kivételes jelleggel — egyes azonnali elbírálást igénylő esetben — a Bizottság tagjai rövid úton (telefon, fax stb.) is értesíthetőek az ülés időpontjáról és annak napirendjéről, de az értesítés és az ülés időpontja előtt legalább 2 munkanapnak el kell telnie.

Source: https://magyarkozlony.hu/hivatalos-lapok/723ea43881daef5b19c648db8641a53e2316dc34/dokumentumok/1f0249815ea420255c90a61ba09ac33c68368967/letoltes